દિલ્હીના બુરાડીમાં ગયા રવિવારે એક જ પરિવારના 11 લોકોના થયેલા શંકાસ્પદ મોતની તપાસ ક્રાઈમ બ્રાન્ચ કરી રહી છે. આ મામલે સતત નવા નવા ખુલાસા થઈ રહ્યા છે. પોલિસને મળેલા પરિવારના કેટલાક રજિસ્ટર અને બીજી વસ્તુઓ એ તરફ ઈશારો કરી રહી છે કે છેલ્લા પાંચ દિવસથી પરિવારમાં કંઈક તંત્ર મંત્રની ક્રિયાઓ ચાલી રહી હતી અને ઘણી અસામાન્ય વાતો આ દરમિયાન થઈ. પોલિસને સીસીટીવીમાં મળેલા વીડિયોમાં પરિવારમાં છેલ્લા પાંચ દિવસોમાં વિવિધ પ્રકારના પૂજા પાઠ થવા હોવાની વાત સામે આવી છે.